text: Դիտարկվող ընտրատեղամասերի մեծ մասում քվեարկությունը տեղի է ունեցել լարված մթնոլորտում, տեղացի դիտորդները ենթարկվել են սպառնալիքների և թիրախավորվել են տեղամասային ընտրական հանձնաժողովի անդամների կողմից: Քվեարկության ողջ օրը զեկուցվել է «Քաղաքացի դիտորդ» նախաձեռնության անդամների նկատմամբ ճնշումների մասին: Եղել է մոտավորապես 150 դեպք, երբ տեղամասային ընտրական հանձնաժողովների անդամները, ինչպես նաև իշխող կուսակցության անդամներն խոչընդոտել են դիտորդների աշխատանքը, հատկապես երբ դիտորդները փորձել են դիտարկել քվեարկողների գրանցումը ընտրացուցակներում: